Doktor Jîvago
Doktor Jîvago (bi rûsî: Доктор Живаго, lat. Doktor Zhivago) navê romaneke nivîskar û helbestvanê rûs Borîs Pasternak (1890-1960) e. Wî romana xwe bo cara pêşîn ji kovareke wêjeyê ya ku di bin kontrola sazûmaniya Yekîtiya Komarên Sovyet ên Sosyalîst (YKSS) de bû re dinivîsîne. Lê kovar çap nake. Di romanê de nêrînên dijî sosyalîzmê dibîne. Roman di sala 1957an de li Îtalyayê tê çapkirin. Di demekê kurt de roman dengekî mezin dide. Li gelek zimanan tê wergerandin. Pasternak di sala 1958an de Xelata Nobelê ya Wêjeyê werdigire. Roman li YKSSê tê qedexekirin û heya sala 1985an li wir nayê weşandin. Di romanê de behsa sêwî Yûrî tê kirin ku ew bo xwedîkirinê dane cem malbatekî. Çîrok li dora Yûrî hatiye gerandin û têkilî û nakokiyên civaka hemdemî ya neheq ristiye. Paternak xwestiye di romana xwe de bi ziravî be jî rexneya YKSSê bike.